Acuɣer ur ţeeggiden ara Inagan n Yahwa Nuwal?
Ayen i ţxemmimen waṭas n medden
Qqaren-d: Ur teţeeggidem ara Nuwal axaṭer ur teţţamnem ara s Eisa.
Di tin n ṣṣeḥ: Nekni d imasiḥiyen. Neţţamen belli leslak s Eisa Lmasiḥ kan ara d-yili.—Lecɣal 4:12.
Qqaren-d: Tferrqem tiwaculin, axaṭer tesselmadem i wid yellan di ddin-nwen akken ur xeddmen ara Nuwal.
Di tin n ṣṣeḥ: Neţḥebbiṛ s ṣṣeḥ ɣef twaculin. Nessexdam Adlis Iqedsen bac a nesseǧhed tadukli-nsent.
Qqaren-d: Ur tefhimem ara d acu i d lmeena n Nuwal; Nuwal ţ-ţikci mebla cceḥḥa, d lehna ɣef lqaea, d lxiṛ ara nxeddem i wiyaḍ.
Di tin n ṣṣeḥ: Nxeddem ayen akk umi i nezmer bac aţ-ţili lehna gar-aneɣ d wiyaḍ w’a nili d isaxiyen kul ass. (Lemtul 11:25; Iṛumaniyen 12:18) Di lemtel, nxeddem inejmueen-nneɣ yerna neţberriḥ Awal n Ṛebbi elaḥsab n lewṣaya-yagi n Eisa:
“Iţţunefk-awen-d baṭel, fket baṭel.” (Matta 10:8) Yerna, njebbed-ed lwelha n leibad ɣer Tgelda n Ṛebbi, axaṭer d neţţat kan iɣef yella leţkal n ṣṣeḥ belli a d-tawi lehna ɣef lqaea.—Matta 10:7.
Acuɣer ur ţeeggiden ara Inagan n Yahwa Nuwal?
Eisa yeḍleb ad eeggden asmekti n lmut-is mačči n tlalit-is.—Luqa 22:19, 20.
Imceggeen akk-d inelmaden imezwura n Eisa ur llin ara ţeeggiden Nuwal. Taktabt umi i qqaren Le livre des superstitions. Mythes, croyances et légendes tenna-d:
“Leid n tlalit n Lmasiḥ sbedden-ţ leulama n ddin di lqern wis ṛebea [mbeed Eisa] *”, yeeni xilla n lweqt mbeed lmut n yemceggeen ineggura.
Ulac ţţbut belli Eisa ilul di 25 bujambeṛ; Adlis Iqedsen ur d-yenni ara acu n wass ideg i d-ilul.
Neţţamen belli Ṛebbi ur yeqbil ara Nuwal imi i d-tekka sɣur wid yeţeebbiden iṛebbiten.—2 Ikurintiyen 6:17.
Ayɣer i neṭṭef di ṛṛay-agi deg wayen yeenan Nuwal?
Aṭas i geţeeggiden Nuwal ɣas ma ẓran belli tewwi-d aẓar si leewayed n wid yeţeebbiden iṛebbiten, mačči seg Wedlis Iqedsen. Qqaren-as ahat: Eeni iwulem dɣa d ṣṣeḥ i imasiḥiyen ad tebeen ṛṛay ixulfen ṛṛay n leamma meṛṛa? Iwacu annect-a yakk n lhedṛa ɣef temsalt-agi?
Adlis Iqedsen yeţweṣṣi-yaɣ a nmeyyez s yiman-nneɣ, a nessexdem
leeqel-nneɣ. (Iṛumaniyen 12:1, 2) Yesselmad-aɣ a nefk azal i tideţ. (Yuḥenna 4:23, 24) D ṣṣeḥ, neţḥussu s wayen i d-qqaren fell-aneɣ wiyaḍ. Lameena, nettabae imenzayen n Wedlis Iqedsen, ɣas ur neţţeeǧab ara i leibad ɣef ddemma n wannect-a.
Nekni, si lǧiha-nneɣ, nextaṛ ur neţeeggid ara Nuwal. Meena, neţwali belli, yal yiwen yesea lḥeqq ad yextiṛ ayen i gebɣa di temsalt-agi; ur d-neggar ara iman-nneɣ.
^ § 11 É. Mozzani, Paris, Robert Laffont, « Bouquins », 1995, asebter 1191.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fur_Latn